0176.xml
سرینا ولیمز نے چھٹی مرتبہ یو ایس اوپن ٹینس ٹورنامنٹ جیت لیا
نیویارک ۔ 08 ستمبر (اے پی پی) امریکہ کی نامور ٹینس سٹار اور عالمی نمبر ایک سرینا ولیمز نے اپنے ٹائٹل کا کامیاب دفاع کرتے ہوئے چھٹی مرتبہ یو ایس اوپن ٹینس ٹورنامنٹ جیت لیا۔ انہوں نے فائنل میں ڈنمارک کی کیرولین وزنائیکی کو شکست دیکر امریکہ کی مارٹینا ناوراٹیلوا کا 18 مرتبہ گرینڈ سلام سنگلز ٹائٹلز جیتنے کا ریکارڈ برابر کردیا۔ سرینا ولیمز نے کیرولین وزنائیکی کو میگا ایونٹ کے فائنل میں سٹریٹ سیٹس میں شکست سے دو چار کیا۔ تفصیلات کے مطابق امریکہ میں جاری سال کے چوتھے اور آخری گرینڈ سلم یو ایس اوپن میں خواتین کے سنگلز مقابلے اختتام پذیر ہوگئے۔ خواتین کے سنگلز مقابلوں کے فائنل میں امریکہ کی عالمی نمبر ایک ٹینس سٹار سرینا ولیمز نے انتہائی شاندار کارکردگی کا مظاہرہ کرتے ہوئے ڈنمارک کی کیرولین وزنائیکی کو سٹریٹ سیٹس میں 6-3 اور 6-3 سے شکست دیکر مسلسل تیسری اور اجتماعی طور پر چھٹی مرتبہ یو ایس اوپن ٹینس ٹورنامنٹ کا ٹائٹل جیت لیا۔ مسلسل تیسری مرتبہ ٹائٹل اپنے نام کرنے کے بعد میڈیا سے بات چیت کرتے ہوئے سرینا ولیمز نے کہا کہ وہ میگا ایونٹ کے کامیاب دفاع اور اپنی اس بڑی فتح پر بہت خوش ہیں۔ انہوں نے کہا کہ اس دن کو دیکھنے کے لیے انہوں نے بہت تیاری کی ہوئی تھی جس کا صلہ انکو کامیابی کی صورت میں ملا ہے۔ انہوں نے کہا کہ وہ مستقبل میں بھی اپنی عمدہ کارکردگی کے تسلسل کو جاری رکھیں گی اور مزید ٹائٹلز اپنے نام کرینگی۔ واضح رہے کہ سرینا ولیمز نے چھٹی مربتہ یو ایس اوپن کا ٹائٹل اپنے نام کیا ہے۔ اس سے قبل انہوں نے پہلی مرتبہ یوایس اوپن کا ٹائٹل 1999ء میں، دوسری مرتبہ 2002ء میں، تیسری مرتبہ 2008ء میں جیتا اس کے بعد انہوں مسلسل تین مرتبہ 2012ء، 2013ء اور 2014 کا ٹائٹل جیتا۔ سرینا ولیمز اپنے ٹینس کیریئر میں اب تک 18 گرینڈ سلام ٹائٹلز جیت چکی ہیں۔ جرمنی کی سابق عالمی نمبر ایک ٹینس سٹار سٹیفی گراف اپنے ٹینس کیریئر میں 22 مرتبہ گرینڈ سلام کے ٹائٹلز جیت چیکی ہیں۔ سرینا ولیمز نے سیمی فائنل میچ میں روس کی اکاترینا ماکاروا کو شکست دیکر جبکہ دوسرے سیمی فائنل میں ڈنمارک کی کیرولین وزنائیکی نے چین کی شوائی پینگ کو شکست دیکر میگا ایونٹ کے فائنل کے لیے کوالیفائی کیا تھا
APP
08.09.14
0176p.xml
یو ایسں اوپن:سرینا ولیمز نے چھٹی بار ٹائٹل اپنے نام کر لیا
نیو یارک(وقت نیوز)امریکا کی عالمی نمبر ایک سرینا ولیمز نےڈنمارک کی کیرولین وزیناکی کو سال کے آخری گرینڈ سلام یو ایسں اوپن کے فائنل میں شکست دے کر ٹائٹل اپنے نام کر لیا-نیو یارک کے آرتھر ایش اسٹیڈیم میں کھیلے گے فائنل میں میں سرینا ولیمز نےڈنمارک کی کیرولین وزیناکی کو سٹریٹ سیٹس میں 6-3 6-3, سے شکست دے کر چھٹی بار یو ایسں اوپن ٹائٹل اپنے نام کیا-میچ کے دوران سرینا ولیمز وزیناکی پر چھائی رہیں یہ سرینا ولیمز کا چھٹا یو ایسں اوپن جب کہ مجموعی طور ان کے کیرئیر کا اٹھارواں ٹائٹل ہے-فائنل جیتنے پر سرینا ولیمز کو 4 ملین ڈالرز کی انعامی رقم بھی ملی جو یو ایسں اوپن کی تاریخ میں سب سے زیادہ دی جانے والی انعامی رقم ہے-میچ کے آغاز میں سرینا نے پوائنٹس گنوائے لیکن بعد میں سرینا نے پہلا سیٹ حاصل کرنے لیے محنت شروع کی اور یوں انہوں نے کامیابی کی جانب قدم بڑھانے شروع کیے وزیناکی کی میچ میں ایک بھی نہ چلنےدی-عالمی نمبر ایک سرینا ولیمز اس کامیابی کے بعد زیادہ گرینڈ سلام ٹائٹل جیتنے والی خواتین کھلاڑیوں کی فہرست میں چوتھے نمبر پر آ گئ ہیں اور اس میں ماریٹنانیوراتیلوا اور کرس ایورٹ بھی ان کے ہمراہ ہیں-آسٹریلیا کی مارگریٹ کورٹ24 گرینڈ سلام ٹائٹل کے ساتھ سرفہرست ہیں جب کہ جرمنی کی سٹیفی گراف نے 22 گرینڈ سلام جیت رکھے ہیں-32 سالہ ولیمز کی یو ایسں اوپن میں یہ مسلسل تیسری کامیابی ہےاور یہیں انھوں نے 15 سال قبل اپنا پہلا گرینڈ سلیم جیتا تھا-اختتامی تقریب کےموقع پر عالمی نمبر ایک سرینا ولیمز نے گفتگو کرتے ہوئےکہا کہ 18واں گرینڈ سلام ٹائٹل جیتنا بہت خوشی کا باعث ہے کیوں کہ اس ٹائٹل کو جیت کر میں نے کرس اور مریٹنا کی ہمسری کر لی ہے-میں سوچ بھی نہیں سکتی تھی کہ میں اس سنگ میل کو حاصل کروں گی اور میرا نام ٹینس کی لچنڈکھلاڑیوں کےساتھ لیا جائے گا-میں اس سے بہتر طریقے سے اختتام نہیں سوچ سکتی تھی-یہاں جیتنا میرے لیے خوشی کا باعث ہے اور میں بہت جزباتی ہوئی ہوں-وزیناکی جو کہ سریناکی بہت اچھی دوست ہیں-انھوں نے کہا کہ سرینا کو مبارک ہو وہ آج یقینی طور پر فتح کی حقدار تھیں اور مجھ سے بہتر کھیلیں-وہ میرے لیے لیے رہنما ہیں اور کورٹ سے باہر ایک بہت ناقابل یقین دوست ہیں-اس موقع پرماریٹنانیوراتیلوا اور کرس ایورٹ موجود تھیں۔
daily_waqt
09.09.14